Ert tú handafim/ur, og kundi tú hugsað tær ein spennandi gerandisdag við nógvum ymiskum avbjóðingum í einum dynamiskum arbeiðsumhvørvi? So er starvið sum maskinfólk á kryvjivirkinum í Vági kanska nakað fyri teg. Arbeiðsøki Sum maskinfólk á kryvjivirkinum í Vági verður tín fremsta uppgáva at loysa tøkniligar avbjóðingar og hava ábyrgd av viðlíkahaldi av framleiðslumaskinum til tess at tryggja eitt optimalt framleiðslurensl. Ítøkiliga er talan um fylgjandi uppgávur: Vanligt arbeiði við maskinum og tekniskum útbúnaði Eftirlit, umvælingararbeiði og stillingar av maskinum Stýring og skráseting í viðlíkahaldsskipan og eykalutagoymslu Talan er um fast starv, og starvsstaðurin er í Vági. Tín vangamynd Vit søkja eitt maskinfólk við viðkomandi tekniskari útbúgving, sum t. d. maskinmeistari, elektrikari ella líknandi. Tað er ein fyrimunur at hava viðkomandi arbeiðsroyndir. Sum persónur ert tú væl skipað/ur og virkisfús/ur. Tú hevur góð samstarvsevnir og megnar at arbeiða sjálvstøðugt og í toymum. Tú hevur ein jaligan hugburð til uppgávurnar, og tað er týdningarmikið, at tú kennir teg aftur í virðisgrundarlagnum hjá Bakkafrost, sum er at vera ábyrgdarfull/ur, vísa virðing og vera íðin, effektiv/ur og framsøkin. Meira at vita Vilt tú hava meira at vita um starvið, ert tú vælkomin til at seta teg í samband við John Nielsen, virkisleiðara, á tel. 23 52 42 ella við t-posti til joni @ bakkafrost. com. Allar umsóknir verða viðgjørdar í trúnaði. Kryvjivirkini eru á Glyvrum og í Vági, meðan liðugvøruframleiðslan (VAP) er á Glyvrum. Alivirksemið hjá samtakinum er í Norðoyggjum, Eysturoy, Streymoy, Sandoy, Suðuroy og í Skotlandi. Harumframt hevur Bakkafrost biogassverkið FÖRKA. Høvuðsskrivstova felagsins er á Glyvrum.